b'\n_START_ARTICLE_\nBatas Kanoniko\n_START_SECTION_\nSimbahang Katoliko\n_START_PARAGRAPH_\nAng Simbahang Katoliko Romano ang mayroon nang pinakamatandang tuluy-tuloy na gumaganang sistemang pambatas sa Mundong Kanluranin. Mas matanda ito kaysa sa pangkaraniwan at mga tradisyong pambatas na sibil ng Europa. Ang nagsimula bilang mga patakaran o mga "kanon" na inako mismo ng mga Apostol doon sa Konsilyo ng Herusalem noong ika-1 daantaon ay humantong sa isang napakamasalimuot at orihinal na sistemang pambatas na nagsasangkot ng mga norma o pamantayan ng Bagong Tipan, ng mga tradisyong Hebreo (Lumang Tipan), Romano, Bisigotiko, Sahon, at Keltiko na mayroong libu-libong mga taon ng karanasang pantao.'